CELEX: 32010D0333
Language: lt
Date: 1276473600000
Title: 2010/333/: 2010 m. birželio 14 d. Komisijos sprendimas, kuriuo iš dalies keičiami Sprendimo 2004/211/EB Bahreino ir Brazilijos, įtrauktų į trečiųjų šalių ar jų dalių, iš kurių į Europos Sąjungą leidžiama įvežti gyvus arklinių šeimos gyvūnus ir arklių rūšių gyvūnų spermą, kiaušialąstes ir embrionus, sąrašą, grafų įrašai (pranešta dokumentu Nr. C(2010) 3665)  (Tekstas svarbus EEE)

16.6.2010   
            
            
               LT
            
            
               Europos Sąjungos oficialusis leidinys
            
            
               L 150/53
            
         KOMISIJOS SPRENDIMAS
   2010 m. birželio 14 d.
   kuriuo iš dalies keičiami Sprendimo 2004/211/EB Bahreino ir Brazilijos, įtrauktų į trečiųjų šalių ar jų dalių, iš kurių į Europos Sąjungą leidžiama įvežti gyvus arklinių šeimos gyvūnus ir arklių rūšių gyvūnų spermą, kiaušialąstes ir embrionus, sąrašą, grafų įrašai
   (pranešta dokumentu Nr. C(2010) 3665)
   (Tekstas svarbus EEE)
   (2010/333/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1990 m. birželio 26 d. Tarybos direktyvą 90/426/EEB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą (1), ypač į jos 12 straipsnio 1 ir 4 dalis, 19 straipsnio įžanginį sakinį ir 19 straipsnio i ir ii punktus,
   atsižvelgdama į 1992 m. liepos 13 d. Tarybos direktyvą 92/65/EEB, nustatančią gyvūnų sveikatos reikalavimus, reglamentuojančius prekybą Bendrijoje gyvūnais, sperma, kiaušialąstėmis bei embrionais, kuriems netaikomi gyvūnų sveikatos reikalavimai, nustatyti specialiose Bendrijos taisyklėse, nurodytose Direktyvos 90/425/EEB (2) A priedo I dalyje, bei jų importą į Bendriją, ypač į jos 17 straipsnio 3 dalies a punktą,
   kadangi:
   
               (1)
            
            
               Direktyvoje 90/426/EB nustatyti gyvūnų sveikatos reikalavimai, taikytini į Sąjungą importuojamiems gyviems arklinių šeimos gyvūnams. Joje nustatyta, kad į Sąjungą arklinių šeimos gyvūnus leidžiama importuoti tik iš tų trečiųjų šalių ir jų teritorijos dalių, kuriose mažiausiai šešis mėnesius nepasitaikė įnosių ligos atvejų.
            
         
               (2)
            
            
               2004 m. sausio 6 d. Komisijos sprendime Nr. 2004/211/EB nustatančiame trečiųjų šalių ir jų teritorijos dalių, iš kurių valstybės narės leidžia importuoti gyvus arklinių šeimos gyvūnus ir arklių rūšių spermą, kiaušialąstes ir embrionus, sąrašą (3), nustatytas trečiųjų šalių ir, jei taikomas suskirstymas į regionus, jų dalių, iš kurių valstybės narės leidžia importuoti arklinių šeimos gyvūnus ir jų spermą, kiaušialąstes ir embrionus, sąrašas ir nurodytos kitos tokiam importui taikomos sąlygos. Tas sąrašas pateiktas minėto sprendimo I priede.
            
         
               (3)
            
            
               Įnosių liga nustatyta kai kuriose Brazilijos teritorijos dalyse, todėl arklinių šeimos gyvūnus ir dėl tos pačios priežasties jų spermą, kiaušialąstes ir embrionus leidžiama importuoti tik iš neužkrėstų šios trečiosios šalies teritorijos dalių, išvardytų Sprendimo Nr. 2004/211/EB I priedo 4 skiltyje. Toje skiltyje nurodyta Gojaso valstija. Federalinė teritorija yra atskiras Gojaso valstijos administracinis vienetas. Epidemiologiniu požiūriu ji buvo laikoma Gojaso valstijos dalimi ir minėtoje skiltyje atskirai nurodyta nebuvo.
            
         
               (4)
            
            
               2010 m. balandžio mėn. Brazilija Pasaulinei gyvūnų sveikatos organizacijai pranešė apie Federalinėje teritorijoje patvirtintą arklių įnosių ligos atvejį. Kadangi Federalinė teritorija yra užkrėsta įnosių liga, Sprendimo Nr. 2004/211/EB I priedas turi būti iš dalies pakeistas, siekiant nurodyti, kad iš šio regiono į Sąjungą nebeleidžiama įvežti arklinių šeimos gyvūnų ir šių gyvūnų spermos, kiaušialąsčių ir embrionų.
            
         
               (5)
            
            
               Be to, Komisija gavo pranešimą apie patvirtintus įnosių ligos atvejus Bahreine. Todėl iš Bahreino neturėtų būti toliau leidžiama įvežti registruotų arklių ir jų spermos.
            
         
               (6)
            
            
               Todėl Sprendimą 2004/211/EB reikėtų atitinkamai iš dalies pakeisti.
            
         
               (7)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2004/211/EB I priedas iš dalies keičiamas taip:
   
               1)
            
            
               Bahreino grafos įrašas pakeičiamas taip:
               
                           „BH
                        
                        
                           Bahreinas
                        
                        
                           BH-0
                        
                        
                           Visa šalies teritorija
                        
                        
                           E
                        
                        
                           -
                        
                        
                           -
                        
                        
                           -
                        
                        
                           -
                        
                        
                           -
                        
                        
                           -
                        
                        
                           -
                        
                        
                           -
                        
                        
                           -“
                        
                        
                            
                        
                     
         
               2)
            
            
               Brazilijos grafos įrašas pakeičiamas taip:
               
                           „BR
                        
                        
                           Brazilija
                        
                        
                           BR-0
                        
                        
                           Visa šalies teritorija
                        
                        
                            
                        
                        
                           -
                        
                        
                           -
                        
                        
                           -
                        
                        
                           -
                        
                        
                           -
                        
                        
                           -
                        
                        
                           -
                        
                        
                           -
                        
                        
                           -
                        
                        
                           -
                        
                     
                           BR-1
                        
                        
                           Valstijos:
                           Pietų Rio Grandė, Santa Katarina, Parana, San Paulas, Pietų Mato Grosas, Gojasas, Minas Žeraisas, Rio de Žaneiras, Espirito Santas, Rondonija, Mato Grosas
                        
                        
                           D
                        
                        
                           X
                        
                        
                           X
                        
                        
                           X
                        
                        
                           X
                        
                        
                           X
                        
                        
                           X
                        
                        
                           X
                        
                        
                           X
                        
                        
                           X
                        
                        
                            
                        
                     
                           BR-2
                        
                        
                           Federalinė teritorija
                        
                        
                           D
                        
                        
                           -
                        
                        
                           -
                        
                        
                           -
                        
                        
                           -
                        
                        
                           -
                        
                        
                           -
                        
                        
                           -
                        
                        
                           -
                        
                        
                           -“
                        
                        
                            
                        
                     
         2 straipsnis
   Šis sprendimas skirtas valstybėms narėms.
   
      Priimta Briuselyje 2010 m. birželio 14 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 224, 1990 8 18, p. 42.
   
      (2)  OL L 268, 1992 9 14, p. 54.
   
      (3)  OL L 73, 2004 3 11, p. 1.